[{"text_idx": "#000002", "text": "Eguzkiari begira bizi den herria da Orexa (Gipuzkoa). Hori horrela, 2019tik eguzki plaka fotovoltaikoak jartzen ari dira herriko txoko ezberdinetan, herritarrek dituzten behar energetikoak ase xede. Aurki lortuko dute bizilagunak behar duten energiaren %70 bertan sortzea eta herritarren artean banatzea."}, {"text_idx": "#000005", "text": "Eguzkiari begira dagoen herria da Orexa, mendien artean inguraturik. Izan ere, hegoalderako orientazioa du, eta horrek aukera paregabea eskaini dio Udalari burujabetzaren bidean aurrerapausoak ematen hasteko. Gauzak horrela, 2019an lehen eguzki plaka fotovoltaikoak ipini zituzten herriko ostatuan, argi-indarraren fakturen prezioak jaisten joateko. Instalakuntzaren aurrekontua 23.000 eurokoa zen, baina diru-laguntzatan %80 jaso zuten; beraz, 5.000 euro ordaindu zituen Udalak."}, {"text_idx": "#000006", "text": "Tenore hartan, eguzkiaren zerga indarrean zegoen, eta legeak soilik autokontsumoa ahalbidetzen zuen. Legediaren aldetik, baina, aldaketak etorriko zirela aurreikusten zen, eta horiek horrela, hurrengo pausuak ematen hasi ziren, legea aldatzerako guztia prest izateko. 2020an, eguzki plakak jarri zituzten herriko frontoian, eta lege berriak sortutako energia banatzeko aukera ematen zuenez, bizilagunen eta enpresen artean banatzea erabaki zuten."}, {"text_idx": "#000007", "text": "Testuinguru horren erdian herriko Oihan Txiki Gazta kooperatiban ere eguzki plakak jarri zituzten, eta 2022ko abendurako 5 instalazio fotovoltaiko izatea aurreikusten dute, laugarrena Segoretxe udal eraikinean eta bosgarrena Urrutxugain auzoan; guztiak dira Udalarenak, azkenekoa izan ezik, energia kooperatibarena baita. Hau guztia aurrera eramateko Goienerren laguntza izan dute."}, {"text_idx": "#000009", "text": "Inbertsio guztia udalak hartu du bere gain. Hori horrela, herritarrek ez dute kuotarik ordaindu zerbitzua jasotzeko; trukean, teilaturen bat energia sortzeko baliagarria dela ondorioztatzen bada, komunitatearen esku uztea eskatuko zaio. Argi izan zuten hasieratik herrian dauden teilatuekin nahikoa izango zutela euren beharrei erantzuna emateko eta horrenbestez, ez zutela lurra okupatuko. Proiektua garatu ahal izateko ahalik eta erraztasun gehien eskaini ditu udalak, herritarrak erakartzeko. Haatik, bada teilatua utzi nahi ez duen auzokide bat, eta horrekin zer egin aztertu eta erabaki beharko du energia komunitateak."}, {"text_idx": "#000011", "text": "Herriko enpresen arteko sinergiak sustatzea."}, {"text_idx": "#000012", "text": "3 urteko epean, herriak behar duen energia guztia Orexan sortzea.\n10 urteko epean, berokuntza sistema propioa abiatzea."}, {"text_idx": "#000013", "text": "3 urteko epean, herriak behar duen energia guztia Orexan sortzea."}, {"text_idx": "#000014", "text": "10 urteko epean, berokuntza sistema propioa abiatzea."}, {"text_idx": "#000016", "text": "Lehenengo fasea: Herri mailako estrategia diseinatzea. Ekintzak bertatik diseinatzen hastea.\n2019an, herriko ostatuko eguzki plakak instalatzea. Diru-laguntzak lortu finantzatzeko.\n2020an, Oihan txiki Kooperatibako instalazioak eta frontoiak egin.\n2022an: Segoretxeko (udal eraikina) eta Urrutxugaina bizilagun auzoko instalazioak egin.\n2022an: Arlo juridikoan, kooperatibak izan ditzaken aukerak aztertu."}, {"text_idx": "#000017", "text": "2019an, herriko ostatuko eguzki plakak instalatzea. Diru-laguntzak lortu finantzatzeko.\n2020an, Oihan txiki Kooperatibako instalazioak eta frontoiak egin."}, {"text_idx": "#000018", "text": "2022an: Segoretxeko (udal eraikina) eta Urrutxugaina bizilagun auzoko instalazioak egin.\n2022an: Arlo juridikoan, kooperatibak izan ditzaken aukerak aztertu."}, {"text_idx": "#000020", "text": "Ostatuko instalazioa: 25.000 euro, gutxi gorabehera.\nFrontoiko instalazioa: 44.000 euro, gutxi gorabehera.\nOihan Txiki Gazta Kooperatiba: 35.000 euro, gutxi gorabehera.\nSegoretxe Udal eraikina: 18.000 euro, gutxi gorabehera.\nUrritxugain auzoa (jabegoa kooperatibarena izango da): 80.000 euro gutxi gorabehera."}]